Monasteri fuq ix-xaqlibiet ta' Popocatépetl

Il-Monasteri fuq ix-xaqlibiet ta' Popocatépetl (bl-Ispanjol: Monasterios en las faldas del Popocatépetl) huma ħmistax-il monasteru tas-seklu 16 li nbnew mill-Wistinjani, mill-Franġiskani u mid-Dumnikani sabiex jevanġelizzaw l-inħawi fin-Nofsinhar u fil-Lvant tal-vulkan Popocatépetl fil-Messiku ċentrali. Dawn il-monasteri ġew rikonoxxuti bħala Sit ta' Wirt Dinji tal-UNESCO fl-1994, peress li servew bħala mudell għall-monasteri u għall-knejjes bikrin kif ukoll għall-isforzi ta' evanġelizzazzjoni fil-Messiku u f'xi punti lil hinn mill-Amerka Latina. Dawn il-monasteri kważi b'mod uniformi huma kkaratterizzati minn atriju kbir ħafna quddiem knisja b'navata waħda u bcapilla abierta'' jew kappella miftuħa. L-atriju kien jiffunzjona bħala punt fejn kienu jiltaqgħu l-popli indiġeni u l-patrijiet missjunarji, u l-quddies għall-persuni li jkunu għadhom kemm ikkonvertew kienet issir barra minflok ġewwa l-knisja. Dan l-arranġament ġie ripetut f'inħawi oħra tal-Messiku evanġelizzati mill-patrijiet.

Il-ħmistax-il monasteru huma miftuħa għall-viżitaturi. Ħdax minnhom jinsabu fit-Tramuntana ta' Morelos, tlieta fl-istat ta' Puebla, u wieħed f'Tlaxcala. Il-ħdax-il monasteru f'Morelos huma promossi wkoll bħala r-"Rotta tal-Vulkan" jew ir-"Rotta tal-Monasteri" għal skopijiet turistiċi. Fl-44 sessjoni fl-2021, is-Sit ta' Wirt Dinji ġie estiż biż-żieda tal-Katidral tal-Belt ta' Tlaxcala.

 Reġjun 
ħolqa=https://en.wikipedia.org/wiki/File:Mexico-Popocatepetl.jpg|xellug|daqsminuri|250x250px|Veduta tal-vulkan Popocatépetl mill-Paso de Cortés.
Is-Sit ta' Wirt Dinji jikkonsisti minn ħmistax-il monasteru li jinsabu fin-Nofsinhar u fil-Lvant tal-Belt tal-Messiku, il-maġġoranza fl-istat ta' Morelos, għajr tlieta li jinsabu fl-istat ta' Puebla. Il-monasteri f'Morelos jinsabu fil-muniċipalitajiet ta' Atlatlahucan, Cuernavaca, Tetela del Volcán, Yautepec, Ocuituco, Tepoztlán, Tlayacapan, Totolapan, Yecapixtla u Zacualpan de Amilpas. It-tlieta fl-istat ta' Puebla jinsabu fil-muniċipalitajiet ta' Calpan, Huejotzingo u Tochimilco. Il-biċċa l-kbira ta' dawn il-monasteri jinsabu fil-periferiji tal-vulkan Popocatépetl.

Għalkemm Popocatepetl huwa vulkan attiv, l-ebda wieħed mill-monasteri ma ġie affettwat direttament minn din l-attività, għalkemm uħud ġarrbu ħsarat minn attività sismika. Il-periklu tal-vulkan huwa baxx f'dawn il-monasteri u f'iktar minn mitt monument storiku tar-reġjun, minħabba li f'din iż-żona ma tantx ikun hemm flussi tal-lava mill-vulkan u minħabba li l-monumenti ma nbnewx fl-inħawi fejn hemm iktar probabbiltà li jkun hemm fluss tal-lava.

 Sit ta' Wirt Dinji 
Il-Monasteri fuq ix-xaqlibiet ta' Popocatépetl tas-seklu 16 ġew iddeżinjati bħala Sit ta' Wirt Dinji tal-UNESCO fl-1994 u s-sit ġie estiż fl-2021.

Il-valur universali straordinarju tas-sit ġie rrikonoxxut abbażi ta' żewġ kriterji tal-għażla tal-UNESCO: il-kriterju (ii) "Wirja ta' skambju importanti ta' valuri umani, tul perjodu ta' żmien jew fi ħdan żona kulturali fid-dinja, dwar l-iżviluppi fl-arkitettura jew it-teknoloġija, l-arti monumentali, l-ippjanar tal-bliet jew id-disinn tal-pajsaġġ"; u l-kriterju (iv)''' "Eżempju straordinarju ta' tip ta' bini, ta' grupp ta' siti jew ta' pajsaġġ arkitettoniku jew teknoloġiku li joħroġ fid-dieher stadju/i sinifikanti fl-istorja tal-bniedem".

 Restawr 
Wara li l-monasteri tniżżlu fil-lista tas-Siti ta' Wirt Dinji tal-UNESCO, l-Instituto Nacional de Antropología e Historia (INAH) wiegħed u alloka miljuni ta' pesos għar-restawr u għall-preservazzjoni ta' ħdax-il monasteru. Il-biċċa l-kbira tal-flejjes ġew immirati lejn il-problemi kkawżati mill-umdità fil-ħitan. Wieħed mill-ewwel proġetti kien ir-restawr tal-affreski mal-ħitan tal-monasteru ta' Tetela del Volcán. Proġett bikri ieħor kien ir-restawr tal-ġonna u tal-għelieqi tal-monasteru ta' Atlatlahucan. Dawn l-għelieqi issa jipproduċu l-avokado u għelejjel oħra li jinbigħu bħala għajnuna biex tiġi ffinanzjata l-manutenzjoni.

Iktar minn 70 % tal-monasteri li nbnew fis-seklu 16 għadhom f'kundizzjoni tajba. Madankollu, hemm min jilmenta li l-flejjes allokati għax-xogħol tar-restawr mhumiex biżżejjed u ferm inqas ġew ibbaġitjati għal attrazzjonijiet oħra bħall-Bażilika ta' Guadalupe jew saħansitra l-Palazz tal-Marqués del Apartado. Ħafna mix-xogħol li sar jinvolvi r-restawr taż-żoni tal-atriji, il-kurituri tal-purċissjonijiet u l-kappelli tal-atriji, li għadhom jeżistu. Sforz kbir ieħor hu t-tneħħija tal-ħaxix ħażin u tal-pjanti li jikbru fuq il-bini stess. Ix-xogħol tar-restawr f'għadd ta' monasteri wassal għall-iskoperta mill-ġdid tal-affreski. Madankollu, ħafna mix-xogħol tar-restawr għadu jrid isir.Antonio Bertran (2000). "Crearan un fondo mixto para restaurar monasterios". Reforma (bl-Ispanjol). Il-Belt tal-Messiku. p. 4.

 Monasteri 
Il-ħmistax-il monasteru tas-seklu 16 elenkati mill-UNESCO bħala komponenti tas-Sit ta' Wirt Dinji fix-xaqlibiet tal-vulkan Popocatépetl:
KodiċiRitrattIsemRaħalStatKoordinatiŻona protetta702-001ħolqa=https://en.wikipedia.org/wiki/File:Templo_y_convento_de_San_Mateo_Ap%C3%B3stol.JPG|bordura|200x200pxKunvent ta' San Mattew l-Appostlu u l-EvanġelistaAtlatlahucanMorelosProprjetà: 1.23 ha.
Żona ta' Lqugħ: 0.13 ha.702-002ħolqa=https://en.wikipedia.org/wiki/File:Cuernavaca_Cathedral_(7529010768).jpg|bordura|301x301pxKatidral ta' CuernavacaCuernavacaMorelosProprjetà: 1.57 ha.
Żona ta' Lqugħ: 1.43 ha.702-003ħolqa=https://en.wikipedia.org/wiki/File:Convento_de_Santo_Domingo_de_Guzm%C3%A1n.JPG|bordura|200x200pxKunvent ta' San Duminku ta' Guzmán, HueyapanHueyapanMorelosProprjetà: 0.91 ha.
Żona ta' Lqugħ: 0.5 ha.702-004ħolqa=https://en.wikipedia.org/wiki/File:Templo_y_Convento_de_Santo_Domingo_de_Guzm%C3%A1n.JPG|bordura|200x200pxKunvent ta' San Duminku ta' Guzmán, OaxtepecOaxtepecMorelosProprjetà: 0.99 ha.
Żona ta' Lqugħ: 1.14 ha.702-005ħolqa=https://en.wikipedia.org/wiki/File:Ex_convento_Santiago_apostol_Ocuituco_vista_frontal.JPG|bordura|200x200pxKunvent Wistinjan u Knisja ta' Ġakbu l-AppostluOcuitucoMorelosProprjetà: 0.62 ha.
Żona ta' Lqugħ: 1.28 ha.702-006ħolqa=https://en.wikipedia.org/wiki/File:Templo_y_Antiguo_Convento_de_la_Natividad,_Tepoztl%C3%A1n,_Morelos_02.jpg|bordura|200x200pxKunvent tan-Natività jew tat-TħabbiraTepoztlánMorelosProprjetà: 1.42 ha.
Żona ta' Lqugħ: 1.31 ha.702-007ħolqa=https://en.wikipedia.org/wiki/File:Convento_de_San_Juan_Bautista.JPG|bordura|200x200pxKunvent ta' San Ġwann Battista, Tetela del VolcánTetela del VolcánMorelosProprjetà: 1.19 ha.
Żona ta' Lqugħ: 2.89 ha.702-008ħolqa=https://en.wikipedia.org/wiki/File:Tlayacapan_i01.jpg|bordura|200x200pxKunvent ta' San Ġwann Battista, TlayacapanTlayacapanMorelosProprjetà: 0.62 ha.
Żona ta' Lqugħ: 1.36 ha.702-009ħolqa=https://en.wikipedia.org/wiki/File:ConventoSanGuillermoTotolapan_ohs03.jpg|bordura|200x200pxKunvent ta' San ĠlormuTotolapanMorelosProprjetà: 3.61 ha.
Żona ta' Lqugħ: 1.23 ha.702-010ħolqa=https://en.wikipedia.org/wiki/File:Templo_y_Antiguo_convento_de_San_Juan_Bautista_en_Yecapixtla.JPG|bordura|200x200pxKunvent ta' San Ġwann Battista, YecapixtlaYecapixtlaMorelosProprjetà: 1.2 ha.
Żona ta' Lqugħ: 3.13 ha.702-011ħolqa=https://en.wikipedia.org/wiki/File:ConventoInmaculadaConcepcionZacualpan_ohs03.jpg|bordura|200x200pxKunvent tal-Kunċizzjoni ImmakulataZacualpan de AmilpasMorelosProprjetà: 1.94 ha.
Żona ta' Lqugħ: 0.24 ha.702-012ħolqa=https://en.wikipedia.org/wiki/File:Calpan.jpg|bordura|200x200pxKunvent ta' San Franġisk t'AssisiCalpanPueblaProprjetà: 1.51 ha.
Żona ta' Lqugħ: 0.75 ha.702-013ħolqa=https://en.wikipedia.org/wiki/File:FacadeSMAHuejotzingo.JPG|bordura|200x200pxKunvent ta' San Mikiel l-ArkanġluHuejotzingoPueblaProprjetà: 5.65 ha.
Żona ta' Lqugħ: 1.29 ha.702-014ħolqa=https://en.wikipedia.org/wiki/File:Tochimilco_portada.jpg|bordura|200x200pxKunvent tat-Tlugħ is-Sema tal-MadonnaTochimilcoPueblaProprjetà: 1.1 ha.
Żona ta' Lqugħ: 2.4 ha.702-015ħolqa=https://en.wikipedia.org/wiki/File:Templo_y_Ex_Convento_de_San_Francisco_de_la_Asunci%C3%B3n_de_Nuestra_Se%C3%B1ora,_Tlaxcala,_Tlax._M%C3%A9xico..JPG|bordura|200x200pxKumpless Franġiskan tal-Monasteru u l-Katidral ta' Santa Marija Assunta ta' TlaxcalaTlaxcala CityTlaxcalaProprjetà: 2.82 ha.

 Referenzi 

Kategorija:Siti ta' Wirt Dinji Kulturali
Kategorija:Messiku
Kategorija:Monasteri
Kategorija:Siti ta' Wirt Dinji fil-Messiku